5.  ทรัพย์สินที่ใช้ในการประกอบธุรกิจ

-   ทรัพย์สินถาวรหลักที่ใช้ในการประกอบธุรกิจ

ณ วันที่ 31 ธันวาคม 2549 มีรายละเอียดดังนี้

-   ที่ดินและอาคาร ที่ดินซึ่งเป็นกรรมสิทธิ์ของธนาคาร
    ใช้เป็นที่ทำการของสำนักงานใหญ่สำนักงานเขต สำนัก สาขา และสาขาย่อย คิดเป็นมูลค่า
    12,537 ล้านบาท

-   สัญญาเช่าระยะยาว ธนาคารเช่าพื้นที่ อาคาร ตึกแถว จากหน่วยงานราชการ รัฐวิสาหกิจ
    และเอกชน เพื่อใช้เป็นที่ทำการของสำนักงานเขต สาขา สาขาย่อย
    สำนักงานแลกเปลี่ยนเงินตราต่างประเทศ และติดตั้งตู้เอทีเอ็ม รวม 954 แห่ง
    โดยมีอายุตามสัญญาเช่า 1-30 ปี มีภาระค่าเช่าที่ต้องจ่ายตามสัญญาเช่าปีละประมาณ 191
    ล้านบาท

-   สิทธิตามสัญญาเช่า สิทธิตามสัญญาเช่าเป็นกรรมสิทธิ์ของธนาคารตามอายุสัญญาเช่า รวม 5
    แห่ง เป็นจำนวนเงิน 88 ล้านบาท ระยะเวลาการเช่า 10-30 ปี เป็นที่ทำการของสาขา

รายละเอียดสัญญาเช่าระยะยาว ที่ดิน และอาคารสำนักงาน

ณ วันที่ 31 ธันวาคม 2549 ธนาคารได้ทำการเช่าที่ดินและอาคารรวมทั้งสิ้น 954 แห่ง
เพื่อเป็นสถานที่ทำการสาขา ที่จอดรถ ศูนย์แลกเปลี่ยนเงินตราต่างประเทศ และเพื่อติดตั้งตู้เอทีเอ็ม
โดยแบ่งเป็นสถานที่เช่าในเขตกรุงเทพมหานครและปริมณฑล 440 แห่ง ต่างจังหวัด 514 แห่ง
โดยมีรายละเอียดดังนี้

  ------------------------------- -------------------- ------------ ------------
  คู่สัญญา                           สถานที่ตั้ง                           อายุสัญญา

                                  กรุงเทพและเขตปริมณฑล   ต่างจังหวัด     
                                  (แห่ง)                (แห่ง)        

  1. ที่ดิน (ATM)                                                       

  2.1 บุคคลภายนอก                  308                  335          1-3 ปี

  2.2 บุคคลที่มีผลประโยชน์ร่วม                                             

  - สนง.ทรัพย์สินส่วนพระมหากษัตริย์      -                    -            -

  - กรมธนารักษ์                     38                   44           1-3 ปี

  - หน่วยงานราชการ/รัฐวิสาหกิจ        8                    10           1-3 ปี

  รวม (1)                         354                  389           
  ------------------------------- -------------------- ------------ ------------

  ------------------------------- -------------------- -------------- ------------
  คู่สัญญา                           สถานที่ตั้ง                             อายุสัญญา

                                  กรุงเทพและเขตปริมณฑล   ต่างจังหวัด (แห่ง) 
                                  (แห่ง)                               

  2. อาคาร (สาขา)                                                      

  2.1 บุคคลภายนอก                  54                   96             1-30 ปี

  2.2 บุคคลที่มีผลประโยชน์ร่วม                                               

  - สนง.ทรัพย์สินส่วนพระมหากษัตริย์      3                    2              1-3 ปี

  - กรมธนารักษ์                     23                   24             1-30 ปี

  - หน่วยงานราชการ/รัฐวิสาหกิจ        6                    3              1-30 ปี

  รวม (2)                         86                   125             

  รวมทั้งสิ้น (1)+(2)                 440                  514            954
  ------------------------------- -------------------- -------------- ------------

-   เงินให้สินเชื่อ

-   นโยบายการจัดชั้นสินทรัพย์ และการกันสำรองค่าเผื่อหนี้สงสัยจะสูญ

ธนาคารได้ปฏิบัติตามประกาศธนาคารแห่งประเทศไทย เรื่อง สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ ฉบับลงวันที่ 7 ธันวาคม
2549 ซึ่งได้ให้คำจำกัดความของสินทรัพย์จัดชั้น และอัตราการกันสำรองโดยสรุปดังนี้

+---------------------+-------------------------------+---------------+
| ประเภทของสินทรัพย์จัดชั้น | คำจำกัดความโดยย่อ               | อัต            |
|                     |                               | ราการกันสำรอง* |
|                     |                               |               |
|                     |                               | (หน่วย :       |
|                     |                               | ร้อยละ)        |
+---------------------+-------------------------------+---------------+
| -                   | -   ส                         | 100           |
| สินทรัพย์จัดชั้นสงสัยจะสูญ  | ินทรัพย์ที่คาดว่าจะเรียกคืนไม่ได้ครบถ้วน |               |
|                     |                               |               |
|                     | -   ลูกหนี้ที่ค้างชำระต้นเงินหร       |               |
|                     | ือดอกเบี้ยเป็นระยะเวลารวมกันเกินกว่า |               |
|                     |     12 เดือน                   |               |
|                     |     นับแต่วันที่ถึงกำหนดชำระ        |               |
+---------------------+-------------------------------+---------------+
| - สินทรัพย์จัดชั้นสงสัย    | -   ส                         | 50, 100 **    |
|                     | ินทรัพย์ที่คาดว่าจะเรียกคืนไม่ได้ครบถ้วน |               |
|                     |                               |               |
|                     | -   ลูกหนี้ที่ค้างชำระต้นเงินหร       |               |
|                     | ือดอกเบี้ยเป็นระยะเวลารวมกันเกินกว่า |               |
|                     |     6 เดือน นับแต่วันที่ถึงกำหนดชำระ |               |
+---------------------+-------------------------------+---------------+
| -                   | -                             | 20, 100 **    |
| สินท                 | สินทรัพย์ที่มีปัญหาในการเรียกให้ชำระคืน |               |
| รัพย์จัดชั้นต่ำกว่ามาตรฐาน |                               |               |
|                     | -   ลูกหนี้ที่ค้างชำระต้นเงินหร       |               |
|                     | ือดอกเบี้ยเป็นระยะเวลารวมกันเกินกว่า |               |
|                     |     3 เดือน นับแต่วันถึงกำหนดชำระ  |               |
+---------------------+-------------------------------+---------------+
| ประเภทของสินทรัพย์จัดชั้น | คำจำกัดความโดยย่อ               | อัต            |
|                     |                               | ราการกันสำรอง* |
|                     |                               |               |
|                     |                               | (หน่วย :       |
|                     |                               | ร้อยละ)        |
+---------------------+-------------------------------+---------------+
| -                   | -   ลูกหนี้ที่ค้างชำระต้นเงินหร       | 2             |
| สินทรัพย์จัดชั้นกล        | ือดอกเบี้ยเป็นระยะเวลารวมกันเกินกว่า |               |
| ่าวถึงเป็นพิเศษหรือสินทรัพ |     1 เดือน นับแต่วันถึงกำหนดชำระ  |               |
| ย์จัดชั้นควรระวังเป็นพิเศษ |                               |               |
+---------------------+-------------------------------+---------------+
| - สินทรัพย์จัดชั้นปกติ     | -   สินทรัพย                    | 1             |
|                     | ์ที่ไม่เข้าข่ายสินทรัพย์จัดชั้นที่กล่าวข้างต้น |               |
|                     |                               |               |
|                     | -   ลูกหนี้ที่ไม่ผิดนัดชำระหนี้         |               |
|                     |                               |               |
|                     | -   ลูกหนี้เงินเบิกเกินบัญชีที่ยังใช     |               |
|                     | ้ไม่เต็มวงเงินและสัญญายังไม่ครบกำหนด |               |
+---------------------+-------------------------------+---------------+

* หลังหักมูลค่าหลักประกัน

** ลูกหนี้รายที่ศาลมีคำพิพากษาแล้ว หรืออยู่ระหว่างบังคับคดี และลูกหนี้ที่อยู่ระหว่างดำเนินคดี
กันเงินสำรองอัตรา ร้อยละ 100

นอกจากนี้ ธนาคารมีนโยบายกันสำรองค่าเผื่อหนี้สงสัยจะสูญ ส่วนเกินเกณฑ์ธนาคารแห่งประเทศไทย
ในอัตราร้อยละ 1-2 ของยอดเงินให้สินเชื่อ (ไม่รวมเงินให้สินเชื่อที่ให้แก่ธนาคารและตลาดเงิน)
ที่เพิ่มขึ้นสุทธิในแต่ละไตรมาสตามนโยบายของฝ่ายจัดการ และสภาวการณ์ในขณะนั้น
ซึ่งหากไตรมาสใดที่ยอดเงินให้สินเชื่อไม่เพิ่มขึ้น / ลดลง
ธนาคารจะไม่มีการโอนสำรองส่วนนี้กลับเป็นรายได้ โดยในปี2549
ธนาคารได้กันสำรองส่วนนี้ในอัตราร้อยละ 1.5

นโยบายการกันสำรองสำหรับรายการนอกงบดุล

ธนาคารมีการประมาณการหนี้สินจากรายการภาระนอกงบดุลทุกไตรมาส
โดยแบ่งการตั้งประมาณการหนี้สินเป็น 2 ประเภท

1. ธนาคารได้ปฏิบัติตามประกาศธนาคารแห่งประเทศไทย
เรื่องแนวปฏิบัติในการกันเงินสำรองสำหรับรายการนอกงบดุล ฉบับลงวันที่ 23 ธันวาคม 2548
มีเงื่อนไขการกันเงินสำรองภาระผูกพันนอกงบดุล ดังต่อไปนี้

1.  เป็นภาระผูกพันที่เป็นรายการนอกงบดุลของลูกหนี้ที่ถูกจัดชั้นเป็นสินทรัพย์จัดชั้นต่ำกว่ามาตรฐาน
    สงสัย สงสัยจะสูญ และสูญ
    ตามหลักเกณฑ์การจัดชั้นสินทรัพย์ที่กำหนดไว้ในประกาศธนาคารแห่งประเทศไทย

2.  เป็นภาระผูกพันที่เป็นรายการนอกงบดุลที่สถาบันการเงินควรรับรู้ประมาณการหนี้สินเป็นหนี้สินในงบดุล
    ตามข้อ 14 ของมาตรฐานการบัญชีของประเทศไทย ฉบับที่ 53

3.  เป็นรายการนอกงบดุลที่มีความเสี่ยงด้านเครดิตในระดับสูง
    ซึ่งธนาคารแห่งประเทศไทยกำหนดค่าแปลงสภาพ (Credit Conversion Factor)
    ในการคำนวณเงินกองทุนที่ต้องดำรงเท่ากับ 1.0

กำหนดให้สถาบันการเงินกันเงินสำรองในอัตราเดียวกันกับอัตราการกันเงินสำรองของลูกหนี้รายเดียวกันที่ปรากฏในงบดุล

1.  การตั้งประมาณการหนี้สินและภาระผูกพันที่เป็นรายการนอกงบดุลที่ไม่เป็นลูกหนี้ที่ไม่ก่อให้เกิดรายได้(NPL)
    ของธนาคาร ธนาคารตั้งประมาณการหนี้สินเฉพาะคดีความที่ธนาคารคาดว่าจะเสียหาย

สินทรัพย์จัดชั้นประกอบด้วยเงินลงทุนในหลักทรัพย์ เงินให้สินเชื่อและดอกเบี้ยค้างรับ
(รวมเงินให้สินเชื่อแก่ธนาคารและตลาดเงิน) ทรัพย์สินรอการขาย ที่ดินและอาคาร และสินทรัพย์อื่น
ณ วันที่ 31 ธันวาคม 2549 จำแนกตามหลักเกณฑ์ที่ธนาคารแห่งประเทศไทยกำหนดดังนี้

หน่วย : ล้านบาท

[TABLE]

-   นโยบายการปรับโครงสร้างหนี้

ในปี 2549 ธนาคารได้ทำการโอนหนี้ด้อยคุณภาพไปรวมยังสายงานพัฒนาสินทรัพย์
เพื่อรับผิดชอบดูแลการปรับโครงสร้างหนี้ให้เกิดเป็นมาตรฐานเดียวกัน
การปรับโครงสร้างหนี้จะเป็นการแก้ไขสินทรัพย์ด้อยคุณภาพแบบเบ็ดเสร็จเพื่อไม่ให้กลับมาเป็น NPL
อีก
สำหรับรายที่กิจการไม่มีความอยู่รอดจะทำการปิดบัญชีด้วยการรับชำระหนี้เป็นเงินสดในคราวเดียว
หรือรับตีโอนหลักทรัพย์ชำระหนี้
ส่วนรายที่กิจการมีความอยู่รอดจะปรับเงื่อนไขการผ่อนชำระตามกระแสเงินสดของกิจการ ทั้งนี้
ธนาคารพิจารณาเลือกรูปแบบการปรับโครงสร้างหนี้ให้เหมาะสมกับศักยภาพของธุรกิจ
และความอยู่รอดของกิจการลูกหนี้
รวมทั้งส่งเสริมให้มีการประนอมหนี้หรือปรับโครงสร้างหนี้สำหรับลูกหนี้ที่เริ่มมีปัญหาก่อนการตกชั้นเป็นหนี้ด้อยคุณภาพ
โดยมุ่งเน้นการแก้ไขที่สาเหตุของปัญหาหรืออุปสรรคร่วมกับลูกหนี้
และกำหนดแนวทางปรับโครงสร้างหนี้ให้เหมาะสมกับสถานะของลูกหนี้แต่ละราย

-   นโยบาย/เงื่อนไขการรับรู้รายได้ตามเกณฑ์ของธนาคาร
    และตามเกณฑ์ธนาคารแห่งประเทศไทย

ธนาคารใช้เกณฑ์คงค้างในการรับรู้รายได้ดอกเบี้ยและส่วนลดจากเงินให้สินเชื่อโดยธนาคารระงับการรับรู้รายได้ดอกเบี้ยสำหรับเงินให้กู้ยืมที่ค้างชำระเกินกำหนด
3 เดือน นับจากวันที่ครบกำหนดชำระไม่ว่าจะมีหลักประกันคุ้มหรือไม่
การบันทึกรายได้ดอกเบี้ยหลังจากนั้นจะใช้เกณฑ์เงินสดตามข้อกำหนดของธนาคารแห่งประเทศไทย

ธนาคารบันทึกยกเลิกรายได้ดอกเบี้ยค้างรับของเงินให้สินเชื่อที่ได้บันทึกเป็นรายได้ออกจากบัญชี
สำหรับลูกหนี้ที่ค้างชำระดอกเบี้ยเกินกว่า 3
เดือนนับจากวันที่ครบกำหนดชำระดอกเบี้ยตามข้อกำหนดของธนาคารแห่งประเทศไทย

-   เงินลงทุนในหลักทรัพย์

    1.  นโยบายการลงทุน

ปรัชญาในการบริหารเงินลงทุนของธนาคาร คือการลงทุนโดยยึดหลักความโปร่งใส
การมีจรรยาบรรณ การคำนึงถึงผลประโยชน์และความมั่นคงของธนาคาร
สอดคล้องกับเป้าหมายหลักของธนาคาร และถูกต้องตามกฎหมาย
ระเบียบข้อบังคับของหน่วยงานต่างๆ ที่กำกับดูแลการปฏิบัติงานของธนาคาร
โดยมีแนวทางการทำงาน และการวางกลยุทธ์การลงทุน ให้เป็นไปแบบระมัดระวัง
เน้นการควบคุมและบริหารความเสี่ยง โดยมีการคัดเลือกหลักทรัพย์
การกำหนดสัดส่วนการลงทุนในหลักทรัพย์แต่ละประเภท และแต่ละผู้ออกหลักทรัพย์ ทั้งนี้
การบริหารการลงทุนของธนาคารจะอยู่ภายใต้การกำกับดูแลของคณะกรรมการลงทุน (Investment
Committee) ซึ่งจะมีการจัดประชุมเพื่อหารือกันเป็นประจำ อย่างน้อยเดือนละ 1 ครั้ง

ธนาคารได้จัดประเภทเงินลงทุนในหลักทรัพย์สำหรับตราสารหนี้และตราสารทุน
โดยแบ่งเป็นเงินลงทุนชั่วคราว ประเภทเพื่อค้า เผื่อขาย และถือจนครบกำหนด เงินลงทุนระยะยาว
ประเภทเผื่อขาย และถือจนครบกำหนด รวมทั้งเงินลงทุนทั่วไปตามมาตรฐานการบัญชี
นอกจากนี้ธนาคารยังได้กำหนดวัตถุประสงค์ของการลงทุน
และแบ่งสายงานรับผิดชอบในการลงทุนให้สอดคล้องกับวัตถุประสงค์ไว้อย่างชัดเจน
โดยตราสารหนี้ประเภทเงินลงทุนเพื่อค้า (Trading Book)
อยู่ภายใต้การดูแลของสายงานบริหารธุรกิจตลาดเงิน ขณะที่ประเภทเงินลงทุนเพื่อธนาคาร
(Banking Book) อยู่ภายใต้การดูแลของสายงานบริหารเงิน
ส่วนการลงทุนในตราสารทุนอยู่ภายใต้การดูแลของสายงานธุรกิจขนาดใหญ่และวาณิชธนกิจ
ทั้งนี้เพื่อป้องกันความขัดแย้งทางผลประโยชน์ (conflicts of interest)
ในการให้บริการแก่ลูกค้าของธนาคาร

เกณฑ์การพิจารณาการลงทุนในหลักทรัพย์ของธนาคาร คำนึงถึงปัจจัยทางด้านสภาพคล่อง
ระดับความเสี่ยงของหลักทรัพย์ ผลตอบแทนจากหลักทรัพย์ และอายุหลักทรัพย์
เพื่อให้สอดคล้องและเหมาะสมกับการดำเนินธุรกิจหลักของธนาคาร
ตลอดจนสอดคล้องกับทิศทางและสภาวะตลาดเงินตลาดทุน

2.  การบริหารความเสี่ยงจากการลงทุน

ธนาคารยึดแนวทางการป้องกันความเสี่ยงเป็นหลัก
โดยนอกเหนือจากการจัดองค์กรให้มีการแยกการทำงานด้านการลงทุนออกเป็นส่วน กล่าวคือ
งานด้านการลงทุน การวิเคราะห์ และงานทางด้านปฏิบัติการ
เพื่อให้มีการตรวจสอบซึ่งกันและกันแล้ว ธนาคารยังได้นำการกำหนดขอบเขตการทำธุรกรรม
(Limit) ต่างๆ มาเป็นเครื่องมือในการควบคุมดูแลความเสี่ยง
พร้อมทั้งมอบหมายให้หน่วยงานที่เกี่ยวข้องมีหน้าที่ติดตามดูแลการทำธุรกรรมให้เป็นไปตามขอบเขตที่กำหนดไว้
รวมถึงการจัดทำรายงานความเสี่ยงต่อผู้บริหารตามลำดับขั้นเพื่อแจ้งให้ทราบในกรณีที่การทำธุรกรรมใกล้ถึงขอบเขตที่กำหนด
ทั้งนี้เพื่อให้ดำเนินการป้องกันหรือแก้ไขก่อนที่จะเกิดความเสียหายต่อธนาคาร

3.  การตั้งสำรองค่าเผื่อการด้อยค่า

ธนาคารมีการประเมินเพื่อตั้งสำรองค่าเผื่อการลดค่าของเงินลงทุน
โดยพิจารณาจากข้อบ่งชี้การด้อยค่าตามมาตรฐานการบัญชีฉบับที่ 36
และการประมาณมูลค่าที่คาดว่าจะได้รับคืนในอนาคตตามมาตรฐานการบัญชีฉบับที่ 40 ทั้งนี้
เมื่อมีข้อบ่งชี้ว่าเงินลงทุนนั้นเกิดการด้อยค่า เช่น ราคาตลาดของสินทรัพย์ลดลงอย่างเป็นสาระสำคัญ
มีการเปลี่ยนแปลงที่ส่งผลกระทบทางลบต่อกิจการที่ลงทุนอย่างเป็นสาระสำคัญ
มีความเป็นไปได้ค่อนข้างแน่นอนที่ธนาคารจะไม่สามารถเรียกเก็บเงินต้น
หรือดอกเบี้ยทั้งหมดหรือบางส่วน
อันเป็นผลทำให้ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน
ธนาคารจะรับรู้รายการขาดทุนจากการด้อยค่าของเงินลงทุนในงบกำไรขาดทุน

-   นโยบายการลงทุนในบริษัทย่อยและบริษัทร่วม

    1.  ธุรกิจที่จะลงทุน

ธนาคารมีนโยบายในการเข้าร่วมลงทุนในบริษัทย่อยและบริษัทร่วม
ที่ดำเนินธุรกิจด้านการเงินและธุรกิจที่สนับสนุนธุรกิจของธนาคาร
การบริการทางการเงินของธนาคารเป็นไปอย่างครบวงจร
และสามารถเอื้อประโยชน์สนับสนุนการดำเนินธุรกิจซึ่งกันและกันได้อย่างเหมาะสม
โดยธุรกิจที่ธนาคารลงทุนจะต้องเป็นธุรกิจที่มีแนวโน้มที่ดี มีความเสี่ยงในระดับที่ยอมรับได้
และการร่วมลงทุนธนาคารมุ่งหวังที่จะเข้าไปมีส่วนร่วมในการกำหนดนโยบาย
และแนวทางในการดำเนินงานของบริษัท เพื่อให้สอดคล้องกับแผนธุรกิจของธนาคาร
โดยขนาดของเงินลงทุนจะมีจำนวนไม่เกินวงเงินหรือสัดส่วนตามกฎระเบียบข้อบังคับที่ธนาคารแห่งประเทศไทยอนุญาต

2.  สัดส่วนเงินลงทุนในบริษัทย่อยและบริษัทร่วมทั้งหมดตอสินทรัพย์รวม

-   นโยบายการบริหารงานในบริษัทย่อยและบริษัทร่วมของธนาคาร

-   ขอบเขต อำนาจในการควบคุม/การมีส่วนร่วมในการกำหนดนโยบายที่สำคัญต่อการดำเนินธุรกิจ
    ธนาคารมีการกำหนดโดยยึดหลักการปฏิบัติตามแนวทางหลักเกณฑ์การกำกับแบบรวมกลุ่ม
    ที่ธนาคารแห่งประเทศไทยจัดทำขึ้นเพื่อกำหนดให้ธนาคารพาณิชย์ภายใต้การกำกับดูแลดำเนินการ
    โดยขอบเขตการกำกับดูแลของธนาคารจะแบ่งการกำกับดูแลออกเป็นด้านต่างๆ 6 ด้าน
    เพื่อให้ครอบคลุมการดำเนินการของบริษัทในกลุ่มธุรกิจการเงินของธนาคาร
    โดยมีรายละเอียดขอบเขตนโยบายการกำกับดูแลในด้านต่างๆ สรุปได้ดังนี้

1. นโยบายด้านการบริหารจัดการและควบคุม

เป็นการกำหนดนโยบายในด้านบริหารจัดการและควบคุมการดำเนินงานของบริษัทในกลุ่มธุรกิจการเงินของธนาคารเพื่อให้สอดคล้องกับนโยบายหลักของธนาคาร
ซึ่งครอบคลุมถึงการจัดทำแผนกลยุทธ์
การจัดทำนโยบายการบริหารความต่อเนื่องทางธุรกิจตามแนวทางของธนาคาร
และการแต่งตั้งกรรมการผู้แทน
เพื่อเข้าไปมีส่วนร่วมในการบริหารจัดการบริษัทในกลุ่มธุรกิจการเงินของธนาคาร
รวมถึงการจัดองค์กรภายในของธนาคารเพื่อรับผิดชอบดูแลบริษัทในกลุ่มธุรกิจการเงินของธนาคารตามความเหมาะสม
ทั้งนี้ เฉพาะในส่วนของหลักเกณฑ์การแต่งตั้งกรรมการผู้แทน
ธนาคารได้มีการกำหนดแนวทางในการแต่งตั้งไว้โดยครอบคลุมถึงเงินลงทุนในกลุ่มธุรกิจการเงินและเงินลงทุนทั่วไปทั้งหมดของธนาคาร

2. นโยบายด้านการรายงานทางการเงิน

เป็นการกำหนดนโยบายด้านการบัญชีและการจัดทำรายงานทางการเงิน
เพื่อให้ธนาคารสามารถรวบรวมข้อมูลที่เกี่ยวข้องในการจัดทำงบการเงินรวมสำหรับบริษัทในกลุ่มธุรกิจการเงินของธนาคารได้อย่างถูกต้องเป็นไปในแนวทางเดียวกัน
และเป็นไปตามหลักเกณฑ์ที่ธนาคารแห่งประเทศไทยกำหนด
รวมถึงการนำข้อมูลทางการเงินและบัญชีดังกล่าวมาเป็นข้อมูลเพื่อใช้ในการวิเคราะห์ผลการดำเนินงานและฐานะการเงินของบริษัทในกลุ่มธุรกิจการเงินได้อย่างถูกต้องและทันเวลา
เพื่อประโยชน์ในการควบคุม และติดตามผลการดำเนินงาน

3. นโยบายด้านการบริหารความเสี่ยง

เป็นการกำหนดนโยบายด้านการบริหารความเสี่ยงของบริษัทในกลุ่มธุรกิจการเงิน
โดยครอบคลุมความเสี่ยงในด้านต่าง ๆ ที่เกี่ยวข้องกับการดำเนินงานของบริษัท คือ
การบริหารจัดการความเสี่ยงด้านตลาด (Market Risk)
การบริหารจัดการความเสี่ยงด้านสภาพคล่อง (Liquidity Risk)
การบริหารจัดการความเสี่ยงด้านเครดิต (Credit Risk)
รวมถึงการบริหารจัดการความเสี่ยงด้านปฏิบัติการ (Operational Risk )
ซึ่งส่งผลต่อความมั่นคงของบริษัทในกลุ่มได้

4. นโยบายด้านการกำกับดูแลและบรรษัทภิบาล

เป็นการกำหนดนโยบายให้บริษัทในกลุ่มธุรกิจการเงินของธนาคารถือปฏิบัติ
เพื่อให้การดำเนินการของบริษัทเป็นไปตามนโยบายการกำกับดูแลของธนาคารและการปฏิบัติตามกฎเกณฑ์ทางการ
ในเรื่องต่างๆ ได้แก่ การปฏิบัติตามกฎเกณฑ์ทางการ
นโยบายการทำธุรกิจกับผู้มีผลประโยชน์เกี่ยวข้องหรือเกี่ยวโยงกัน นโยบายการใช้ข้อมูลระหว่างกัน
และการดำเนินการ/ธุรกรรมที่บริษัทในกลุ่มธุรกิจของธนาคารต้องขอความเห็นชอบจากธนาคารก่อนการดำเนินการ

5. นโยบายด้านภาพลักษณ์องค์กร (Corporate Communication)

เป็นการกำหนดนโยบายเพื่อให้บริษัทในกลุ่มธุรกิจการเงินของธนาคาร
ถือเป็นแนวทางในการดำเนินการเพื่อให้เป็นไปในแนวทางเดียวกัน
และส่งเสริมภาพลักษณ์ของธนาคาร ซึ่งเป็นสถาบันการเงิน
ทั้งในด้านของการใช้ชื่อและเครื่องหมายการค้า
และการเปิดเผยสารสนเทศของบริษัทในกลุ่มธุรกิจการเงินของธนาคาร

6. นโยบายด้านการตรวจสอบ

เป็นการกำหนดนโยบาย
เพื่อการตรวจสอบความถูกต้องและเหมาะสมในการดำเนินงานของบริษัทในกลุ่มธุรกิจการเงินของธนาคาร
เพื่อการประเมินประสิทธิภาพของบริษัทในการบริหารความเสี่ยง การควบคุมภายในของบริษัท
รวมถึงการดำเนินการตามนโยบายการกำกับแบบรวมกลุ่มที่ธนาคารจัดทำขึ้น